CELEX: 62012FN0082
Language: sk
Date: 2012-07-30 00:00:00
Title: Vec F-82/12: Žaloba podaná 30. júla 2012 — ZZ/EIB

20.10.2012   
            
            
               SK
            
            
               Úradný vestník Európskej únie
            
            
               C 319/18
            
         Žaloba podaná 30. júla 2012 — ZZ/EIB
   (Vec F-82/12)
   2012/C 319/35
   Jazyk konania: taliančina
   
      Účastníci konania
   
   
      Žalobca: ZZ (v zastúpení: L. Isola, avvocato)
   
      Žalovaná: Európska investičná banka
   
      Predmet a opis sporu
   
   Zrušenie rozhodnutia odvolacieho senátu, ktorým sa zamieta odvolanie žalobcu podané proti výsledku druhého celkového hodnotenia jeho pracovného výkonu za rok 2007
   
      Návrhy žalobcu
   
   
               —
            
            
               zrušiť:
               
                           —
                        
                        
                           rozhodnutie prijaté 15. februára 2012 v časti, v ktorej odvolací senát
                           
                                       —
                                    
                                    
                                       zamietol odvolanie podané proti jeho hodnotiacej správe za rok 2007, ktorá bola vypracovaná v roku 2011 v nadväznosti na zrušenie správy vypracovanej v roku 2008, ako rozhodol Súd pre verejnú službu (SVS) vo svojom rozsudku z 8. marca 2011, ktorým bolo rozhodnuté o žalobe F-59/09,
                                    
                                 
                                       —
                                    
                                    
                                       zamietol jeho odvolanie podané proti zamietnutiu odporučiť jeho povýšenie po zrušení, o ktorom rozhodol Súd pre verejnú službu tým istým rozsudkom vydaným 8. marca 2011,
                                    
                                 
                                       —
                                    
                                    
                                       odmietol meritórne rozhodnúť, keď rozhodol iba o oprávnenosti a odoprel žalobcovi právo získať druhé a efektívne hodnotenie vykonanej práce,
                                    
                                 
                     
                           —
                        
                        
                           povýšenia, o ktorých bolo rozhodnuté 29. apríla 2008, vzhľadom na to, že EIB nezohľadnila hodnotenie jeho nadriadených v bode „Povýšenie z funkcie E do funkcie D“,
                        
                     
                           —
                        
                        
                           všetky súvisiace, následné a predchádzajúce akty, vrátane celej hodnotiacej správy za rok 2007 a hodnotení jeho nadriadených, a to aj v časti, v ktorej nenavrhuje známku A alebo známku B+ a povýšenie žalobcu do funkcie D aj prípadne predchádzajúcim vyhlásením pokynov za protiprávne a nepoužiteľné, prinajmenšom v časti, v ktorej zavádzajú protiprávne kvantitatívne obmedzenia počtu úradníkov, ktorí môžu získať hodnotenie so známkou A alebo B+,
                        
                     
         
               —
            
            
               zaviazať žalovanú na náhradu trov konania.